UVOD

Lepo pozdravljeni vsi skupaj. Za seminarsko sem se odločila zato,  ker sem hotela kaj več izvedeti o levu in sama sem po horoskopu lev. Upam, da vam bo všeč in da se boste kaj novega naučili iz nje.

OPIS LEVA
Lev (znanstveno ime Panthera leo) je velika mačka, ki lahko zraste v dolžino do 2,5 m, rep pa ima dolg 1,1 m. Težek je lahko do 250 kg. Zaradi goste samčeve grive se med vsemi mačkami samec in samica najbolj razlikujeta. Levi se družijo v družinah (krdelih), ki obvladujejo področje do 30 km naokoli. Nekdaj je živel v južni Evropi (Grčiji). Njegova domovina je bila, razen tropskih pragozdov, vsa Afrika in južna Azija vse do Gangesa. Danes živi lev v naravnem okolju le še v prostranih savanah in stepah južno od Sahare in na zelo majhnem teritoriju blizu Bombaja v Indiji. Leva pogosto imenujemo kralj živali, predvsem zaradi njegove veličastne grive. Grivo imajo samo samci. Levi so razen gepardov edine velike mačke, ki živijo v skupinah.
Levi živijo na odprtem terenu. Krdelo šteje okrog 12 članov. Večinoma so to levinje, ki so v sorodu in njihovi mladiči. Večinoma lovijo samice, ki pri pregonu plena medsebojno sodelujejo. Samčeva naloga je, da brani ozemlje svojega krdela pred drugimi levi. Njegovo gromko rjovenje je slišati do 8 kilometrov daleč.

Odrasel levji samec ima na glavi in vratu dolgo gosto grivo, kakšne nima niti levinja niti nobena druga vrsta mačk. Lev ima kratko in zaobljeno glavo. S čutnimi srstmi (brki) si mačke pomagajo pri tipanju in zaznavanju okolice. Telo velikih mačk je mišičasto in gladko s širokim in močnim prsnim košem. Mačke hodijo po prstih in ne stopajo na cele podplate. Z dolgim repom mačke lovijo ravnotežje med premagovanjem plena in pri skokih na plen. Mačke si z jezikom in šapami redno čistijo in negujejo svilnato mehki kožuh. Dlako, ki jo pri tem pogoltnejo, izbljuva pozneje v kroglastih kepah.

Mačke tečejo in skačejo z neverjetno lahkotno in eleganco. To jim omogoča zelo prožna in gibljiva hrbtenico ter močne in mišičaste zadnje noge. V dolgih skokih in s prožnim korakom lahko hitro premagajo precejšne razdalje. Velike mačke niso vzdržljivi tekači na dolge proge. V krdelu lovijo izključno levinje. Podnevi je uspešen lov na odprtih planjavah skoraj nemogoč, saj so živali vedno pozorne na kakršen koli šum ali premik v goščavi. Levi se pogosto odpravijo na lov zgodaj zjutraj, kar ve tudi njihov plen. Živali vsako jutro med zajtrkovanjem živčno pregledujejo okolico, dokler ne uzrejo levov. Brž ko jih opazijo, ne odmaknejo več pogleda, brez presenečenja pa levi skoraj nimajo možnosti za uspešen ulov.

Zanimivo je, da živali ne začnejo bežati, dokler se napad ne začne. Šele takrat vidijo, kje vse

so levinje.

Velike mačke so na splošno samotarske živali, zato je izredno zanimivo, da imajo levi tako močno družinsko življenje. To se je morda razvilo zaradi učinkovitejše skrbi za mladiče, kot jo lahko ponudi samotarska mama. Levinja sicer mladičke skoti na samem in jih šele po dobrem mesecu pripelje v svoje krdelo, a mladički po močnem ovohavanju in vsesplošnem pregledovanju članov krdela hitro postanejo skrb celotne družine.
ŽIVLJENSKI PROSTOR V SAVANI

Savane so odprta in ravna travnata območja. Poleg visokih trav rastejo v savanah še manjše skupine dreves in nizko grmovje. V savani najdemo primerno bivališče velike črede antilop, zeber in afriških bivolov.

V Afriki se te črede vsako leto selijo; ko iščejo vodo in svežo travo, prepotujejo na tisoče kilometrov. Za njimi se pomikajo levi, gepardi in leopardi, ki se hranijo s temi živalmi. Na traviščih v Južni Ameriki (pravimo jim pampe) so doma jaguarji. V savanah in na drugih velikih traviščih je veliko miši, tekunic, svizcev in drugih glodalcev.
RAZMNOŽEVANJE

Lev se razmnožuje spolno ter doseže spolno zrelost pri okoli dveh letih. Brejost traja okoli 110 dni, parjenje pa poteka skozi vse leto. Samica skoti 2 do 5 mladičev.
PREHRANJEVANJE

Levi so mesojede živali iz skupine zveri. Njihova telesa so prilagojena za lov živali in prebavljanje mesa. Hrano si priskrbijo s preganjanjem in pobijanjem plena, vendar pa je ponavadi levom še najbolj všeč,če namesto z napornim lovom pridejo do mesa že ubite živali,ki jo ukradejo šibkejšemu plenilcu.

IZBIRA PLENA

Levinja nenehno opreza za  čredami antilop in zeber med pašo, medtem ko se prihuljeno plazi skozi travo.

Levinja je tik ob tleh in se pripravlja na naskok. Ko si končno izbere primerno žrtev, pomakne zadnje noge nazaj in se sunkovito požene.
OBILNI OBROK

Velik levji samec lahko ubije tudi močne živali, kakršna je afriški bivol. Levi ponavadi napadajo plen od zadaj ali s strani. Kadar pa je plen prevelik in ga lev ne more takoj zgrabiti, ga najprej podre na tla, nato pa ga  zgrabi. Ko lev uspe žrtev ugrizniti v vrat,  jo zaduši. Lahko poje 30 kg mesa v enem obroku.
MAJHNI PRIGRIZKI

Kadar levi dlje časa ne ujamejo večjega plena, se zadovoljijo tudi z manjšimi živalmi. Levi navadno lovijo večje rastlinojede živali, kot so antilope, gnuji, svinje.
LEVJA POJEDINA

Krdelo levov se zbere okrog ubite zebre. Jesti morajo kar se da hitro, da se nasitijo predem se priklatijo mrhovinarski jastrebi ali hijene in jim ukradejo meso. V krdelu ima vsak lev določen položaj. Ponavadi se najprej naje vodilni samec, drugi manj pomembni člani pa morajo čakati, da pridejo na vrsto.

ZGRADBA TELESA

Vse mačke imajo zelo dobro razvita čutila, kremplje, bliskovite reflekse ter varovalno barvo. Slišijo zvoke do 65 kHZ. So dobri plenilci in najpopolnejši mesojedi med sesalci. Vrste mačk so si zelo podobne. Razlike v zgradbi med tigrom in domačo mačko so zelo majhne. Zato je sistematika mačk zelo težavna.

Vse mačke razen največjih so izvrstne plezalke, nekatere pa tudi dobro plavajo: neka turška vrsta ob Mrtvem Morju ima celo rada vodo in velikokrat plava, za razliko od drugih vrst mačk. Večina jih je samotarskih. Na smrčku in repu imajo žleze  s katerimi označujejo svojo lastnino. Največja vrsta je tiger, ki lahko zraste do dolžine 2,8 m in tehta 300 kg.

ČUTILA

Vid

Mačje uči so ustvarjene za nočni lov. So velike in obrnjene naprej, da lahko na nočnem pohodu sprejmejo velike količine svetlobe. Položaj oči omogoča stereoskopsko vidno polje, s čimer mačka zelo dobro oceni globino in s tem razdaljo. To uporabi pri napadu na plen, prav tako kot sova. Kot tega vidnega polja je pri mački 85°, pri konju 65° in pri človeku 120º, kar pomeni, da človek vidi izredno plastično. Mačke v temi odlično vidijo tudi zaradi odbojnih celic (tapetum lucidum), ki svetlobo z mrežnice odbijejo nazaj na mrežnico (učinek ogledala), kjer so vidni čepki in paličice. Tako se učinek svetlobe podvoji. Ta refleksija je 130-krat močnejša kot pri človeku. Odvečno odbito svetlobo vidimo, če mački ponoči posvetimo v oči.

Sluh

Poleg odličnega vida mački v temi pomagata izreden sluh in voh. Sliši tudi ultrazvok. Nizke tone sliši slabše, zato se bolj odziva ženskam kot moškim glasovom.
ZAKLJUČEK

Ugotovila sem, da je  zelo zanimivo brskati po internetu in knjigah.  O mačkah in levih sem se veliko naučila. 

